**Kampanjamateriaali 2.-13.3.2020**

**Teema**: perhehoitajalla on perhehoitolain mukaan oikeus työnohjaukseen tehtävänsä tueksi.

Teema on purettu viesteiksi, joista on tehty myös kuvat. Voit jakaa niitä sosiaalisessa mediassa. Kuvan oheen on hyvä saavutettavuuden kannalta lisätä sama viesti/hyvä käytäntö tekstinä. Kuvat ovat tämän sähköpostiviestin liitteenä. Viestit sopivat pituutensa puolesta myös Twitteriin. Kampanjan #-tunnisteet ovat #tietoaperhehoidosta-tunnisteen lisäksi #työnohjaus ja #perhehoidontuki.

**Viestit**

Työnohjauksessa perhehoitaja jäsentää tehtäväänsä liittyviä käytännön tilanteita, kysymyksiä, kokemuksia ja tunteita yhdessä työnohjaajan kanssa. #tietoaperhehoidosta #työnohjaus #perhehoidontuki

Perhehoitajan työnohjauksen tavoitteena voi ongelman ratkaisun sijaan olla perhehoitajan tehtävässä kasvaminen ja tehtävässä jaksamisen tukeminen. #tietoaperhehoidosta #työnohjaus #perhehoidontuki

Työnohjauksessa on mahdollista keskustella perhehoitajan tehtävään liittyvistä asioista, jotka perhehoitajan on muuten pidettävä salassa. #tietoaperhehoidosta #työnohjaus #perhehoidontuki

Työnohjauksesta perhehoitajan tukimuotona säädetään perhehoitolaissa. Perhehoitaja voi pyytää työnohjausta vastuutyöntekijältään. #tietoaperhehoidosta #työnohjaus #perhehoidontuki

Työnohjauksen järjestämisestä sovitaan toimeksiantosopimuksessa. #tietoaperhehoidosta #työnohjaus #perhehoidontuki

Kunnan tai kuntayhtymän ja perhehoitajan välisessä toimeksiantosopimuksessa voidaan sopia, että yksityinen palveluntuottaja vastaa työnohjauksen järjestämisestä. #tietoaperhehoidosta #työnohjaus #perhehoidontuki

Työnohjaajana toimii koulutuksen saanut, sijoittajasta riippumaton henkilö. #tietoaperhehoidosta #työnohjaus #perhehoidontuki

**Hyvät käytännöt**

Kokosimme alle hyviä käytäntöjä. Voit jakaa omia esimerkkejäsi hyvistä käytännöistä tai käyttää näitä valmiita tekstejä someviesteissäsi. Jakaessasi omia, hyviä käytäntöjäsi, kirjoita omakohtaisesti, ja voit käyttää myös tunnisteita #tietoaperhehoidosta #työnohjaus #hyväkäytäntö.

#hyväkäytäntö Työnohjauksen tavoitteet sovitaan yhdessä perhehoitajan, työnohjaajan ja sijoittajan kesken. #tietoaperhehoidosta #työnohjaus

#hyväkäytäntö Työnohjausta annetaan koko perhehoitoperheelle. Tavoitteena voi olla esimerkiksi perheenjäsenten vuorovaikutussuhteiden tarkastelu, jolloin työnohjaaja voi auttaa hankalien tilanteiden ymmärtämisessä eri osapuolten kannalta. #tietoaperhehoidosta #työnohjaus

#hyväkäytäntö Kunnan perhehoitajalle antamaan tukipakettiin kuuluu ryhmätyönohjaus 4 kertaa vuodessa. Näin tuetaan perhehoitajaa tehtävässään. #tietoaperhehoidosta #työnohjaus

#hyväkäytäntö Ryhmätyönohjaus järjestetään eri teemoista: parisuhteesta, hoidettavan elämänvaiheeseen liittyvistä kysymyksistä tai verkostojen kanssa tehtävästä yhteistyöstä. #tietoaperhehoidosta #työnohjaus

#hyväkäytäntö Työnohjaus on jatkuvaa esimerkiksi lyhytaikaisessa perhehoidossa, jossa hoidettavat vaihtuvat usein. #tietoaperhehoidosta #työnohjaus

#hyväkäytäntö Työnojaus tukee erilaisissa muutos- ja kriisitilanteissa, kuten vaikeissa kasvatuksellisissa tilanteissa, perheen jälleenyhdistämisessä tai muistisairaan voinnin heikentyessä. #tietoaperhehoidosta #työnohjaus

#hyväkäytäntö Perhehoitaja osallistuu työnohjaukseen yhdessä työntekijän kanssa esimerkiksi silloin, kun yhteistyö sijoitetun lapsen verkostojen kanssa on haasteellista. #tietoaperhehoidosta #työnohjaus

**Tietoa avuksesi oikean tiedon levittämisessä**

Kunta tai kuntayhtymä vastaa toimeksiantosopimukseen kirjattavalla tavalla perhehoitajan työnohjauksesta (perhehoitolaki 15§), jotta perhehoitaja voi vastata hoidettavan tarpeisiin parhaalla mahdollisella tavalla. Työnohjaajana toimii koulutuksen saanut, sijoittajasta riippumaton henkilö.

Työnohjauksessa perhehoitaja voi tarkastella ja jäsentää tehtäväänsä liittyviä kysymyksiä, kokemuksia ja tunteita. Työnohjauksessa on mahdollista keskustella asioista, jotka perhehoitajan on muuten pidettävä salassa. Tärkeää on, että perhehoitaja saa sellaista työnohjausta, joka sopii hänelle ja hänen perheensä tilanteeseen.

Työnohjaukseen voi osallistua perhehoitaja yksin, puolisonsa kanssa tai ryhmässä muiden perhehoitajien kanssa. Työnohjausta voidaan antaa myös perhehoitajan kotona koko perheelle. Tavoitteena voi silloin olla esimerkiksi perheenjäsenten keskinäisten vuorovaikutussuhteiden tarkastelu, jolloin työnohjaaja voi auttaa perhettä ratkaisujen etsimisessä ja hankalien tilanteiden ymmärtämisessä eri osapuolten kannalta.

Perhehoitajan ja sijoittajan on tärkeä keskustella, kuinka hoidettavien hoito järjestetään työnohjauksen aikana.

Mistä löydän työnohjaajan, jolla on ymmärrystä perhehoitajan tehtävästä? Käy katsomassa Perhehoitoliiton työnohjaajapankista! Kaikki työnohjaajapankissa olevat työnohjaajat ovat käyneet Perhehoitoliiton täydennyskoulutuksen perhehoidon erityiskysymyksistä. www.perhehoitoliitto.fi/tyonohjaajapankki

Voit lukea lisää aiheesta Työnohjaus sijaisvanhemmuuden tukena -oppaasta, joka on ladattavissa ilmaiseksi Perhehoitoliiton sivuilta: <https://www.perhehoitoliitto.fi/files/1142/TST_opas_www.pdf>

Vielä syvemmälle aiheeseen voit sukeltaa Perhehoitoliiton YouTube -kanavalta löytyvän Työnohjaus perhehoidossa -videon avulla: <https://www.youtube.com/watch?v=5RdR8VREys4&t=>